khistorydata/jeongjo-sjw-relations huggingface dataset:
정조 9년 · 강
命時囚洪★(氵+奭)等議處。
정조 9년 · 목
義禁府啓言。兵曹前佐郞洪★(氵+奭)原情。泛稱遲晩。請刑推得情。敎以。除刑議處。又啓言。尙瑞院前直長任希默原情。泛稱遲晩。請刑推得情。敎以。除刑議處。
정조 9년 · 강
副應敎趙弘鎭。疏陳應避之嫌。乞遞春秋兼銜。批令下該曹稟處。
정조 9년 · 목
弘鎭與右承旨趙興鎭。有從兄弟應避之嫌也。
정조 9년 · 강
副修撰李太亨以母病陳疏徑出。批許救護。
정조 9년 · 강
命宣傳官試講。明日爲之。
정조 9년 · 목
敎曰。宣傳官試講。久不爲。明日爲之。
정조 9년 · 강
命明日京外殿最開坼。殿座時擧行。吏兵房知悉。
정조 9년 · 강
召見監印堂上鄭昌聖。校正郞廳李家煥于誠正閣。
정조 9년 · 목
予曰。通編印役。今將伊始。許多冊紙之責出貢人。果可無弊乎。比諸寶鑑印役時前例。當有參酌裁減之數。使校正郞廳持前例冊子入侍。予謂承旨林濟遠曰。未及下鄕云。故點下承宣前望。而見彈之後。何不一番違牌乎。濟遠曰。日前恩除。已違召蒙遞。故今番則不敢更違矣。予謂昌聖曰。日前泮儒捲堂草記。卿果得見否。嶺伯事。未知何以致此云耶。昌聖曰。院儒之調出僧軍。雖云謬例。而僧亦民也。無故動民。至及他道。爲道臣者聞此。不可不禁斷。故至有關移往復之事云。而前此院儒輩。只見惟令是從之事而已。今忽見禁斷之擧。大以爲怪。至有此通文捲堂之境矣。予曰。他道之欲爲禁斷。固無怪矣。錦伯事。若如儒生輩所言。則不無所失。故予果使本館査問於本道。而錦伯則便是自査其事。事或如何耶。昌聖曰。聖敎誠然。而在道臣道理。只當從實狀。回移於本館矣。予謂承旨申大升曰。卿遞錦伯後。初登筵矣。卿在任時則無此等事耶。承旨亦居湖中。必當詳聞此事之曲直矣。大升曰。臣之待罪時。則適無此等事端。而今番事。亦非囚禁齋任也。乃看役別有司爲名者。而初不着枷。只令囚禁云矣。濟遠曰。非但華陽洞也。或有調役僧軍之謬例。而今此捲堂草記。則曰五十人。道臣私書。則曰數千名云。俱未知其的當。勢將待査關來後。可得詳其委折矣。然僧軍調發。明有禁條矣。予曰。僧軍防禁。不啻申明。且予意則華陽洞旣有　皇廟云。則不必使士子主管。令地方官及道伯主張守護。似無妨矣。濟遠曰。此則出於一間茅屋之義。故不係公家。只爲士子守護之地云矣。予曰。卿等中誰有見華陽洞者乎。昌聖等曰。臣等俱未目見矣。予曰。當初創設。果出於一間茅屋之義。而今則至設九級之陛。反涉張大云矣。無論曲直之如何。今番事。未免葛藤也。仍謂濟遠曰。禁令本意。承旨最詳知。而近見臺閣。無一行公之人。此亦由於未曉禁令之致。承旨何不曉諭耶。濟遠曰。今則似皆洞知矣。予曰。今至幾日。臺廳長閉。豈成說乎。予甚慨然。予曰。校正郞持冊子入來乎。家煥進冊子。大升受而讀奏冊紙所入前例。予曰。明當始刻。而一日當刻幾板耶。昌聖曰。正書者爲數十丈。自明日當始刻。而刻手只是二十名。一日一名所刻。似不過三四板矣。予曰。此冊則多印好矣。雖家寘戶儲無妨也。旣始刊役。則又當一邊印出耶。家煥曰。刊與印相雜。則不無錯亂之慮矣。予曰。紙地之如是酌定好矣。僉曰。然矣。昌聖曰。箋文事。何以爲之乎。徐判府事則以爲。以此仍用似好。金奉朝賀以難於改構爲辭云矣。予曰。仍用箋文。則大臣名字之借用。豈非不誠實之事乎。進箋則徐判府也。弁卷則金奉朝賀也。事面終涉如何矣。昌聖曰。就此箋文中。使奉朝賀略改字句用之似好矣。予曰。然則郞廳以此意往傳。家煥曰。總裁大臣則以爲。弁卷時當列錄時原任矣。予曰。勿論時原任。其不看冊子則一也。監印堂上。亦必不知裏面矣。昌聖曰。臣果監印而已。冊子凡例則未免茫昧矣。予曰。增條多所闊略。蓋以多入新法。未必皆合正當故也。只是近來名分之陵夷。故刑典增條。只入官門拔劍一律矣。昌聖等曰。聖敎至當矣。予曰。明日始刻。印出一張後持入可也。入刊時。使唱準輩着實監董。而自明日郞廳省記輪直。又敎曰。本館無官員。可悶矣。柳煥德之病。何如云耶。昌聖曰。煥德病勢。尙難從仕云矣。予曰。校書校理有可相換處乎。
정조 9년 · 강
命校書校理柳煥德。他司郞廳相換。
정조 9년 · 목
敎曰。印役方始。外閣官員不可不備員。校書校理柳煥德聞有病故。他司郞廳中。口傳相換。
정조 9년 · 강
命兵曹正郞李秉喆罷職分揀。
정조 9년 · 목
兵曹判書趙時俊啓言。日前訓將以營卒棍治事。請罷一軍色郞李秉喆。而近來一軍色。庫儲罄竭。殆不成樣。秉喆自居此職。留心曹務。亦有査逋。今若遞改。則付之生手誠難。而傳旨未下。故臣雖不敢請仍。本曹事則實可悶矣。敎以。然則分揀。
정조 9년 · 강
監印廳以通編印役十五日始役啓。
정조 9년 · 목
該廳啓言。大典通編印役。以木板入刻。而令日官推擇。則今月十五日爲吉云。以此日始役。又啓言。大典通編。今將始役。而進上件頒賜件。定其件數。然後所入紙地。方可磨鍊。各以幾件擧行乎。敎以。進上件。則以貼冊紙三十件。卷冊紙五十件。白綿紙十件。白紙二十件。頒賜。則卷冊紙十件。白綿紙三十件。白紙七十件。印出。
정조 9년 · 강
命犯夜人孫世隆。移送該營。
정조 9년 · 목
一所巡廳啓言。去夜犯夜人武藝出身孫世隆。依例移送禁府。敎以。如渠輩。何可付之王府。査問嚴治次。移送該營。
정조 9년 · 목
義禁府啓言。永同前縣監鄭文在原情。泛稱遲晩。喪人勿爲請刑。請議處。敎以。係是喪人。分揀放送。
정조 9년 · 강
御丹楓亭。行宣傳官試講。開坼京外殿最。試官具善復趙時俊尹行任。
정조 9년 · 목
自內詣丹楓亭陞座。予曰。日熱如此。試官行禮除之。仍命殿最開坼。○京畿監司金思穆啓本。迎華察訪朴昌朝。姑示薄警。中。漣川縣監羅烈。事由懲惡。刑何駭聽。下。○忠淸監司李得臣啓本。天安郡守沈禧。旣善大體。且略細節。堤川縣監李恒演。願治方切。修擧宜勉。禮山縣監趙時種。純實可䙡。周便差病。結城縣監韓德厚。製錦固優。佩弦宜勉。鎭岑縣監趙思殷。撫字旣勤。振刷須勉。懷德縣監趙尙琦。大體固好。微謗且恕。靑山縣監金相丁。治譽已著。訟謗可惜。金井察訪金象行。攻駒宜勉。幷中。燕岐縣監金克行。笞委獵吏。謗騰籥丁。報恩縣監李邦仁。治規太疏。家近爲弊。幷下。○慶尙監司鄭昌順啓本。慶州府尹金光默。威明之治。惜不終譽。草溪郡守兪碩柱。治固無損。報或違例。梁山郡守李進膺。糴惠固善。碑斂蓋察。山淸縣監兪彦鏽。所貴雅拙。宜勉威束。 軍威縣監任希游。政匪無惠。糶或無實。慈仁縣監沈達漢。愛民心勤。覈逋政弛。聞慶縣監李正圭。柔或近弛。勉之在剛。安義縣監李世鐸。自是眞率。所欠綜密。漆原縣監李德胤。政固稱詳。杖或失平。沙斤察訪田日復。失待宜警。幷中。蔚山府使李東賓。政因老弛。務由病曠。居昌府使金景濂。嬖多招賂。柔欠束濕。迎日縣監李雨普。報辭多駭。可知其政。熊川縣監張起允。政不由己。客反爲倅。幷下。○全羅監司李在學啓本。都事金命瑜。留雖不久。體有所損。長興府使李淧。欲觀實績。姑恕晩裝。樂安郡守李延喆。謗非盡信。務胡多滯。珍山郡守尹㬘。村惠旣著。寺怨宜略。龍潭縣監沈逵。田謗已息。籥頌方騰。萬頃縣監趙錫晦。勉在剛明。貴是純慤。光陽縣監禹禎圭。謗是仍舊。士則惜去。咸悅縣監李舒永。已察倉怨。毋曠邑務。康津縣監閔廷桓。爲治最難。非剛莫可。長水縣監朴宗榦。旣若恤民。益勉戢鄕。咸平縣監宋觀休。足察弊竇。宜愼謗逕。參禮察訪邊聖遇。剛明是勉。景陽察訪文粲奎。益察馬政。幷中。光州牧使鄭日煥。享何冒禁。客又招謗。寶城郡守李弘遂。治不識體。惠反貽弊。扶安縣監尹守儉。刑何不愼。謗又多瑣。龍安縣監尹達東。糶不察奸。訟或招怨。幷下。○黃海監司洪秉纘啓本。康翎縣監李爗。眞率可欽。做錯宜警。金郊察訪李松心。懲逋太晩。幷中。遂安郡守柳殷鉉。雖無民咨。蓋察客賂。下。○江原監司李時秀啓本。平康縣監李得祥。雖恕疏漏。終奈衰病。下。○咸鏡監司李★(土+甲)啓本。富寧府使曺命楫。政多可尙。病實雖强。中。○平安監司鄭一祥啓本。龜城府使金東範。事或于譽。志則願治。咸從府使梁埉。人有可取。事豈求備。价川郡守李格。非無惠政。民不惜去。博川郡守韓應儉。廉聲可尙。訟斷或滯。寧遠郡守李羲星。民散久矣。倘能還集。幷中。郭山郡守具世赫。雖無顯疵。間有昏錯。下。○試講訖。還內。
정조 9년 · 강
推訓鍊大將具善復。
정조 9년 · 목
右承旨趙興進啓言。卽伏見訓鍊都監褒貶啓本。則中軍李漢昌題目。宜寘中考。而寘諸上考。致勤改下。殊無嚴明殿最之意。訓鍊大將具善復。請推考警責。從之。敎曰。安心勿辭之意。都提調處。遣史官傳諭。
정조 9년 · 강
命左捕將趙圭鎭兼察右捕將。
정조 9년 · 목
敎曰。左邊捕盜大將趙圭鎭。右邊捕盜大將出代間兼察。
정조 9년 · 강
命武藝出身久勤。待四十五朔。始除邊將。
정조 9년 · 목
訓鍊大將具善復啓言。武藝出身久勤一窠。頃於筵稟定奪。而設始之初。不必拘於朔數。今都政則先以出身之勤久者遷轉。後都正則觀其武藝本廳勤仕。次第輪回遷轉事。定式施行。極甚便當。敢達。予詢兵判。時俊啓言。武藝出身久勤。旣是創設之窠。則今番都政。居首一人。當爲遷轉。而此後則依他例。待其四十五朔。始除邊將好矣。從之。
정조 9년 · 목
敎曰。今番日次殿講。未蒙點中。上齋儒生。皆令明日一齊來會於泮中。待頒題應製事。分付成均館。
정조 9년 · 강
推黃海監司洪秉瓚[纘:I-PERSON]。
정조 9년 · 목
政院啓言。諸道査啓。過限不爲擧行處。該房推察事。曾有下敎矣。載寧居閔昌鎬[錫:I-PERSON]上言據。梁道厦孝行査啓事。該曹行關。在於四月。而今已過限。尙不修啓。誠極未安。該道道臣。請推考警責。允之。
정조 9년 · 목
敎曰。日熱如此。時囚皆令今日捧供。已捧供者議處照律。亦令今日內。草記擧行。
정조 9년 · 강
命宮城頹圮處改築。待稍涼始役。
정조 9년 · 목
敎曰。宮城頹圮兩處改築之役。當初草記允下者。蓋念把守軍兵。晝夜露處之弊也。然近日日氣極熱。此時匠募輩勞若。在所當恤。圍排樹栅。如已堅實爲之。則姑待稍涼始役似好。如是則果無相妨之事乎。以此意分付三營門。具意見論理草記。
정조 9년 · 강
以具明謙爲右捕將。口傳也。
정조 9년 · 강
拿處尙瑞直長曺允邁李英裕。
정조 9년 · 목
義禁府啓言。尙瑞院入直官員。自兵曹更爲査實。以曺允邁李英裕現告草記批旨。捉上之伊日何時交付。令刑曹嚴覈。仍令禁府稟處事命下矣。卽見刑曹草記。則伊日捉上之交付。在於朝食時。馬牌之受來。在於晩食時云。據此則兵曹草記。果爲的當。曺允邁李英裕。卽爲拿囚捧供後。請稟處。允之。
정조 9년 · 강
御宣政殿。行日次儒生殿講。考官鄭存謙吳載純沈豊之。
정조 9년 · 목
存謙曰。臣有罪未勘。萬萬惶悶。而今値法座。不敢煩矣。予曰。卿有何引義之端乎。過矣過矣。○敎曰。日次講。則六義大旨訓誥諺解。皆除之。此意使諸生知悉。幼學柳璜等進講。以此出榜。○敎曰。日次儒生殿講。居首幼學李致浩。直赴會試。其餘考例捧傳旨。
정조 9년 · 목
敎曰。到記及日次殿講。館學齋任應講。出於勸課之意。且押班應試。自有古例故耳。近來飭令稍弛。雖以今日言之。數人外。皆不熟讀。泮長若能察飭。豈有是哉。久任然後。可以責效。間或遞易。必以能講人差定。來頭講席。又如今番。則當該泮長。難免重勘。以此嚴飭。
정조 9년 · 강
召見奉審宰臣李文源于誠正閣。
정조 9년 · 목
予曰。奉審局內役處。果何如。一一詳陳。文源進　明陵 　永陵局內圖形。奏曰。　明陵局內。諸　陵寢內外形局。一體奉審後。仍詣　永陵。內外形局。亦一一奉審。別無大頉處矣。予曰。　明陵鶯峯。前後補土處。無他慮乎。文源曰。補土處。今過數十年。便同天作之地。樹木成林。蓋以培土肉厚之故。易得着根。其所茂盛。勝於全土也。但　明陵　昌陵之間。中有一麓。分成二局。而此麓中有過峽。因作䐉後。分爲二岐。一爲　敬陵。一爲　弘陵。咽喉之處。不知幾百年。爲風雨磨泐。自然低陷。廣可二十餘步。長幾爲十六七步。不可不塡土種木矣。予曰。役處之難易如何。文源曰。公家役事。與私家有異。役處雖不大端。有難料度。而似不過數千名矣。予曰。取土遠近如何。而取石遠近亦如何耶。文源曰。陵寢內不可取土。於火巢外則遠不過三里。近不過二里許。取石則不過雜石。　諸陵寢局內。有許多雜石。取之不難也。予曰。不無時急之慮乎。文源曰。此處土性。非沙非石而甚堅强。屢百年爲風雨所毀傷者。猶不過爲一丈或半丈餘。則今年雖有屢次潦水。所損似無過分寸。論其大體。則不可不補土。而非時急之役。當此盛熱。不必董役矣。予曰。然則未冬前始役。似好矣。文源曰。非但未冬前。明春爲不晩矣。蜂峴坊塞事。纔有飭敎。臣爲看役便。奉命出去時。由蜂峴作路矣。取考　本陵勝錄。則此峴坊塞。去癸未年。　本陵守　陵官礪山君枋上疏。以爲。此峴行路。萬無禁防之勢。與其終未塞。寧許一路之爲愈。疏下該曹。看審形地後。防塞前路。別開一路於烽燧峰右脇下。其後六十餘年。此路穿鑿。深廣各數丈許。故其時　陵官尹心協南泰憲論報禮曹。辛巳年。命具善復補土塞路。因種樹木。到今成林。人跡不通。而卽今蜂峴之路。卽礪山君請塞之路也。辛巳年防塞烽燧峰下路之後。此路駸駸然漸開。故前後朝家嚴禁。不啻屢次。而終不得禁斷。辛丑年。　陵官閔彝顯吳彦敎。只領陵軍。築石防塞。以禁行人之計。而長爲四十餘把。高爲一丈。或半丈以其防塞觀之。則似難通路。而各陵卒取捷。逕迃回石築之端。緣崖潛行。復開小路。臣旣承局內諸處看審之命。與　本陵官別檢金商雨。 參奉朴喆源。高陽郡守金履中相議。以　陵軍八十名。烟軍五十名。　翼陵軍三四十名。分二日董役。自石築端左右迃回之處爲始。至山腰而限半丈餘。連築蜂峴內外。排種雜木。以防潛行之弊。又以莎草覆諸隙路。以滅其路痕。目今所見則似無如前之患。而大抵諸　陵軍之取便往來。每由此峴。不然則逶迤數十里然後。可以入　陵所。安知年久之後。　陵軍輩爲取便之計。又不開路乎。予曰。　弘陵曾有遷動之議矣。地師輩所見何如。文源曰。臣旣不敢問。渠輩亦不敢言矣。予曰。永陵局內所見何如。文源曰。烽峴爲主峯。而來龍長遠。穴前豐厚。水口羅星。五處列立。雖以凡眼言之。所見甚好矣。予曰。各　陵寢莎草無頉乎。文源曰。俱皆無頉矣。予曰　日熱如此。姑爲退去。從當更爲召見。
정조 9년 · 강
勘放時囚洪★(氵+奭)等。
정조 9년 · 목
義禁府啓言。時囚罪人洪★(氵+奭)。伊日捉上。雖或諉之於曹吏之僞着。身爲郞官。奸吏盜踏印信之狀。不能覺察罪。任希默旣有兵曹捉上。則循例擧行。雖不是異事。馬牌出納。至爲嚴重。而不能審愼。致此作奸。以此照律罪。洪★(氵+奭)任希默等。各杖八十收續。奪告身三等。請放送。允之。○敎以。如有功議。各減一等。任希默則係是尙瑞院官員。則與騎郞踏印着署有間。以公罪勘放。同罪院官。無論在囚與保放。當該人則依任希默例勘放。不入現告人。竝放送。
정조 9년 · 강
敦寧都正金基正。疏陳無敦寧乞遞。批下該曹稟處。
정조 9년 · 강
召見有司堂上弘文提學閣臣于重熙堂。有司堂上趙時俊。弘文提學徐有隣。 檢校直閣徐有防。檢校待敎李崑秀。
정조 9년 · 목
予謂有隣時俊曰。今見北漢御史申蓍耆書啓。總廳穀簿。萬不成說。卿等退去政院。流來虛錄數爻。爲先抄入。又敎曰。辛丑以後總戎使誰某。知入。○命閣臣試官考試居齋儒生試券。之三中居首。生員柳師模等。施賞有差。予曰。印冊紙六十卷。出給都監事。分付戶曹。
정조 9년 · 강
命二十一日輪對爲之。
정조 9년 · 강
召見有司堂上徐有隣于重熙堂。
정조 9년 · 목
有隣曰。臣昨日承命往議于右[左:I-POSITION]議政洪樂性。則以爲。猝患關格。症勢危劇。不得獻議云矣。予曰。御史書啓回啓。大臣有故。則備堂亦可爲之。兵曹判書趙時俊處。斯速回啓事分付。又敎曰。　惠慶宮明日進獻物種。依昨年例擧行之意。發牌戶郞分付。
정조 9년 · 강
命洪奉朝賀贈貞敬夫人祭需。卽爲輸送。
정조 9년 · 목
敎曰。近因言端知之。洪奉朝賀贈貞敬夫人惠廳祭需。庚子以後。主家尙不推去云。各年未送祭需。卽爲輸送。此後無或留寘。自該廳趁期知委。使之輸去。太常祭需果已一一輸送乎。貢價亦爲加定乎。竝自該曹該廳草記。
정조 9년 · 강
命戶曹佐郞尹羲厚宋畊玉仍任。
정조 9년 · 목
敎曰。旣命汰去。又已點下。處分止此足矣。本事不過微眚。未差代。戶郞二人。幷仍任。
정조 9년 · 강
召見監印郞廳李家煥。前濟州牧使嚴思晩于誠正閣。
정조 9년 · 목
予曰。吏典銓郞條。不無釐正者。玆列錄以下。爾須往議于總裁大臣後。與堂上詳細從長刪潤。予曰。絕城歉歲。幸免捐瘠。雖已加資。豈云酬勞。島中農形果何如。 思晩曰。秋牟有登熟之望矣。四五日熏風。黃蟊熾盛。未免失稔。秋農則五月十四日始得甘霈。次次播種。而雨頗支離。或有愆期之慮。而姑未知如何矣。予曰。沿路所見何如。思晩曰。全羅一道。無論高燥。已盡秧苗。而望雨方切。今若得雨。則將爲無前之豊矣。予曰。邑弊民瘼陳之。思晩曰。島中有六苦役。而因前後御史之行。多有革祛者。今無弊端之可達矣。予曰。灰鰒已罷之乎。思晩曰。已罷。而鮑作之役。比他稍歇矣。予曰。何以稍歇也。思晩曰。鮑作輩搥鰒進上。自二月爲始。終於九月。而全鰒一箇。出搥鰒三葉。而鮑作額數。殆近百餘人。分力爲之。故爲役不至苦重矣。予曰。移轉諸舶。一時齊泊。而無臭載之患。此殆前後所無。而予以謂。因卿有福而致此。今番加資。未必不由於此矣。思晩曰。此莫非聖上軫念而然。臣何力焉。予曰。來時風勢何如。思晩曰。一日內渡海矣。予曰。可謂利泊矣。島中習俗何如。思晩曰。能知先公而後私。民習可貴矣。
정조 9년 · 강
命大典通編本閣條。以隔二品則勿擬。閣僚苟簡。則稟旨勿拘。書下。定式。
정조 9년 · 목
敎曰。閣臣苟簡。莫如近日。無故者只檢校待敎一人而已矣。直閣望檢校欲爲點下。李秉模拘於格例。不得擬入云。就考定式。檢校視本銜隔二等。不得擬入爲言。而直閣係是堂上三品窠。以品爲等。則至從二品。以在隔等之內。且檢校自是權察之銜。大匡亦入於提學檢校望。此從二品職。正一品擬望。且以實職言之。副提學大司成都承旨三品。而判書兼帶則爲兼銜。倣用此例。亦無少妨。況藝文館直提學尙瑞院正。又是堂上三品之職也。俄於大典通編本閣條。以隔二品則勿擬。閣僚苟簡。則稟旨勿拘。書下。此後依此定式事。本閣知悉。
정조 9년 · 목
敎曰。近來紀綱。無事不弛。至於文武朔射而極矣。此亦國試。試場雜沓。殆作戲劇之擧。此後文射之易次入射者。不準巡數者。試官草記論罪。掩寘之試官。兵判摘發。亦爲草記論罪。雖以武試言之。所謂秩高武臣。百計懸頉。或稱能麽兒講。或稱傷寒。或稱臂病。無非向來李潤慶者流。設或强忍應試。矢數無過四五分。皆如今日李東曄所爲。前後兵判之不能申飭。溺職大矣。自今射未準巡者。臨期巧避者。騎片稱頉者。亦自試所草記論罪。掩寘試官。亦依文射例爲之。文武射畵紙與試冊。藏寘本曹。以爲憑考之地。亦當間遣宣傳官摘奸。此意該房知悉。載之本房故事。
정조 9년 · 목
敎曰。明日班列。兩司無進參之員。在外及未肅拜人許遞。政官牌招開政。以在京無故人差出。以李敬養爲吏曹參判。尹承烈爲大司憲。尹勉升爲大司諫。洪鍾藎爲執義。洪周萬爲司諫。金東稷宋景煥爲掌令。李羽晉李永穆爲持平。李壽咸爲獻納。李崇運沈鏗爲正言。尹㬦爲校理。李翼晉爲修撰。
정조 9년 · 강
命陳賀時致詞奉進。公事提調擧行。
정조 9년 · 목
承文院啓言。明日陳賀。親上致詞時。都提調洪樂性病狀危重。萬無擧行之望。何以爲之。敎以。自本院考例稟處。○又啓言。都提調奉進致詞。係是新定式。元無可考之例。而凡於本院擧行之節。都提調有故。則公事提調有替行之例。何以爲之。　敎以。公事提調擧行。
정조 9년 · 강
命左議政家。遣御醫持藥物看病。
정조 9년 · 강
施總戎使李昌運削黜之典。
정조 9년 · 목
備邊司以北漢御史申耆別單回啓。敎以。丁酉反閱。未滿十年。各項弊端。又復若前。國有法紀。寧欲乃爾。錢穀之虛留也逋欠也那移也加分也。種種執頉。難以枚擧。而其中三千石穀物。竝於留庫條貸下。則加分不但爲罪。餘耗將欲安用。六千兩錢貨。又以封不動浪用者。雖與非理入已。差有間焉。吏逋莫察。咎果誰執。賃債不禁。矇然極矣。營刹沈醬之需。周歲虛留。城堞改葺之政。許久抛棄。朝家之委畀此人。意謂剛明綜核。而乃反有此大僨誤。事之駭惋。孰甚於此。況昨年公貨請得之後。公廨梵舍。亦無改觀之效。至於軍器之頑鈍。特細節耳。以此以彼。焉逭重勘。到今諸罪俱發。當從重論。而本帥年過七十。流配之律。自歸徵續之科。總戎使李昌運。亟施削黜之典。城內砲料加創事。久居及看役僧帖加事。竝待新使除拜後稟處。任窠之以城內人差定事。不有節目。惟循顔私。每以閑雜不干之類充定。至入繡啓。前後總帥事。極爲駭然矣。此後復有此等之弊。該總帥從重勘罪。圖差人降定軍保事。申明嚴飭。他餘條件。竝依回啓施行
정조 9년 · 목
具遠遊冠絳紗袍。乘輿出賓陽門。至明政殿月臺降輿。詣版位行再拜禮。代致詞官奉致詞函。讀訖。承文提調吳載純。捧致詞函。以授近侍。近侍跪進。予受之。以授近侍。近侍跪受。入寘於案。濟用監提調黃仁點。捧禮物函。跪授近侍如上儀。近侍捧致詞禮物函。各寘於龍亭。細仗鼓吹前導。近侍隨詣至　惠慶宮閤門外。近侍捧致詞禮物函。傳授尙傳以入。予乘輿由賓陽門還內。
정조 9년 · 강
遞承旨李聖圭申大升林濟遠。
정조 9년 · 목
敎曰。都承旨左承旨右承旨許遞。
정조 9년 · 강
命總戎使望單。更爲擬入。
정조 9년 · 목
因總戎使望單。敎以。副望則纔以病遞。末望則時在外任。首擬人便是單望。單望點下。事甚苟艱。不可不加望新薦。而如乏將種。宜求戚畹。達城家人。前此旣任用。況慶恩家人。有兩重臣已叨之例。依此知悉。更爲擬入。
정조 9년 · 강
以金思穆爲總戎使。備薦也。
정조 9년 · 강
有政。吏曹判書李命植。參判李敬養。兵曹判書趙時俊進。
정조 9년 · 목
以韓光近爲副校理。兪漢敬爲修撰。李在簡爲同成均。徐有防爲京畿監司。李益烍曺遠振爲承旨。 嚴思晩爲副總管。
정조 9년 · 목
敎曰。總戎使敎書撰進。胡大事。擧措若是駭怪。軍士房承旨遞差。當該知製敎罷職。
정조 9년 · 강
罷承旨李祖承職。遞承旨李益烍曺遠振。
정조 9년 · 목
政院啓言。臣與右承旨林濟遠伴職矣。纔已遞差。左副承旨李益烍牌不進。同副承旨曺遠振在外。左承旨李祖承拘於廳規。不得請牌。何以爲之。敎以。遠牌及在外人許遞。前望單子入之。待下批牌招察任。今日以敎書等不緊酬應。至於竟夕。不待承宣去來。徑先退去。筵中申飭之意。果安在哉。況知申亦未肅拜。則嫌避尤無可言。李祖承何必牌招。罷職。
정조 9년 · 강
以沈豊之鄭宇淳李亨元李鼎揆安聖彬爲承旨。前望也。
정조 9년 · 목
敎曰。新除授承旨。牌招察任。
정조 9년 · 강
推有司堂上徐有隣。
정조 9년 · 목
刑曹啓言。日前以備邊司書吏崔道根。依傳敎放送後。乙亥奴婢節目冊子。如不搜納於限內。則更當還囚勘律事。草記批下矣。卽者道根搜得於舊藏。還納于本司云。勘律自在勿論。寘之。敎以。若在舊藏中。于今幾日。始乃覓納乎。旣云覓納。該吏放送。飭敎之下。庫在冊子。不卽覓納。束寘之政。固如是乎。當該有司堂上。從重推考。此後本司冊子。皆着備邊司三字署。以防奸僞之意。嚴飭分付。
정조 9년 · 강
左議政洪樂性陳箚請罪。賜批。
정조 9년 · 목
箚略曰。臣自日前。素患關隔之症復發。雜試鍼藥。罔奏分效。千萬不意。特遣御醫。頒宣珍劑。伏枕昏昏之中。不覺感涕之被面。第病狀如右。不得隨參於呼嵩之列。情禮都缺。惶隕靡措。伏願亟降威罰。治臣闕禮之罪焉。批以。意謂一時無妄。卽聞比昨添劇。奉慮無已。試鍼之後。果有效益耶。未造簉庭班。豈或爲引。卿須安心勿辭。加意將攝。仍命遣史官傳諭。仍爲問病以來。所遣御醫。亦令不離看病。
정조 9년 · 강
召見京畿監司徐有防于重熙堂。
정조 9년 · 목
予曰。畿輔之憂。予已忘之。卿須悉心宣化。無負朝家委畀之意。
정조 9년 · 강
命京畿監司當日辭朝。榻敎也。
정조 9년 · 강
命藥院提調明日入侍。
정조 9년 · 목
政院啓言。藥房都提調徐命善。提調趙時俊。副提調沈豊之。爲承侯請對矣。敎以。昨日越添。蓋因不緊酬應之煩多。莫非政院不能事事之致。今日欲穩攝。卿等退去。明日入侍宜矣。
정조 9년 · 강
遞承旨鄭宇淳金蓍耉李鼎揆。以奇彦鼎李集斗閔[台:I-PERSON]爀代之。尋遞彦鼎。以徐鼎修代之。
정조 9년 · 목
宇淳蓍耉。不爲仕進。敎以。與在外人許遞。前望單子入之。又以集斗方在罷散。啓稟。敎以。敍用。○敎曰。在外承旨許遞。前望單子入之。又敎曰。新除授承旨。牌招察任。
정조 9년 · 강
罷承旨李亨元職。推承旨安聖彬。
정조 9년 · 목
敎曰。臺啓批旨。關係何如。而夜漏已近三鼓。臺諫尙在臺廳。無留門之稟。使卽留門出送。則原批不爲頒布。該房事萬萬駭然。該房承旨爲先罷職。旣在伴直。目見僚官駭擧。默無一言者。溺職大矣。當該承旨。亦爲推考。
정조 9년 · 강
命進御淸暑六和湯。自今日停止。榻敎也。
정조 9년 · 강
重推洪忠水使趙心泰。
정조 9년 · 목
政院啓言。卽伏見洪忠水使趙心泰。海南縣稅船致敗事狀啓。則海南縣監李民秀。誤以李奭培書塡。狀聞事體。何等嚴重。而初不致愼。有此名字誤書。臣之矇然捧入。不勝惶恐。而該水使趙心泰。請從重推考。允之。
정조 9년 · 목
以李憲默爲大司諫。洪樂淵爲獻納。徐美修爲副校理。洪樂恒李錫夏爲修撰。申大升爲大司成。
정조 9년 · 강
命寫字官等着意勸課。
정조 9년 · 목
敎曰。寫字官自有寫字官之體。而額體韓體。看作疲忷。如唐體等不緊各體。必欲倣而放之。如是之際。所謂寫體。日就失眞。此蓋漸染於數十年前。今成痼弊。以近日內閣御製書寫本。大典通編刊印本觀之。非唐非俗。尖細不敢掛眼。該院取才。若能着意勸課。豈有是也。此後寫字官等。更或復循謬習。畫不敦厚者。公事提調另加施罰。仍令內閣及監印所知悉。
정조 9년 · 강
命監印郞廳諸條稟處。依草記爲之。
정조 9년 · 목
監印廳啓言。大典通編吏刑工典。今已還下矣。幷依紙頭書下釐改。吏典吏曹郞官條下增註。當以大增書。復銓郞法下。雙書姑許群請隨時沿革。仍書下敎年條。宦官醫譯無得授輔固條。參考老人職條。則朝臣從一品者。曾經正卿外。尙勿許輔國。則宦官醫譯。尤無可論。刪之恐宜。元子師傅條。固當以大增書之。輔養官是無品之職。故從二品以上至正一品勿拘。異於師傅之以品秩定式。而今欲釐正。則職品高下。非自下所敢擅定。當待下敎擧行。諮議條。出六後更通臺望。出於益加遴選之意。薦擧條。南臺無得遽通。非指曾經諮議者。則尤宜審愼。至於經筵官。比諮議南臺尤重。故所以有大臣吏堂會賓廳抄啓。俱有層節。似不必爲疊。司業下諭善見漏。當添書。直閣待敎兼銜實職。已載於奎章閣註。備邊司副提調一員。是續典之文。恐不可刪改。奎章閣註。視本銜隔二階則勿擬。不必著法。當刪。春坊之代聽後悉兼春秋。當書於京官職條。相避之與翰林同。當書於相避條翰林下。土官職。雖涉冗瑣。至今不廢。與雜職之太半今廢者有異。更加刪節。務從簡約。世子嬪之父。初付職後。卽授六品官。見於續典。則世孫嬪之父。初授七品官。格例似然。內侍府之尙膳以下。當註書。而大殿王妃殿世子宮嬪官。長番出入番。外臣無由詳知。別錄名目以啓。待下敎擧行。文蔭武身故啓聞條。依下敎大書。而他條無恰當移屬處。仍寘本條。恐無不可。司饔院褒貶條。正一品提調勿參。載法太細。刪亦無妨。刑典逃亡條。地方官禁錮。　先朝乙酉下敎。而當依聖敎。改以嚴勘。捕盜條。以儒爲名增註。以雖有儒名。情節緊重。不可不問者。則不在此限。御廚物偸竊條增註。以御廚物亦有輕重。臨時稟旨。禁制條。喪人騎馬。係是原典。恐難輕議。馬兵事。問于京兆則以爲。軍服則勿禁。常着則被捉云。添人與否間。待下敎擧行。敎以。諸條稟處。皆甚的當。竝依草記爲之。師傅條職品。仍前書之。諮議條各書。亦仍前本。內官人數書下。捕盜條註語。如是添書。則反恐有藉此爲弊之端。旣有鞫囚勿移該廳之增條。鞫囚猶此勿移。則況下此事乎。在於强盜。自在臨時按法處之之如何。此段雖刪無妨。馬兵事不必添入矣。因此而又有合商量者。今番通編編輯時。各典增入條。必欲寧略無詳。予意竊有所據。而至於刑典。尤致意焉。昔在　先朝。以甲子大典釐正也。多有除革之刑法爲　敎。在今予小子續編是書。豈可不思仰述之道乎。但刑典中死律新增者。卽官門作變一條也。大抵明分日就凌夷。民習漸不如古。此條之新增。皆亦積費商量而然。然又思之。旁照之律。如載於　明律及原續典。則此段刪亦爲好。卿其招問律官。仍俱意見。更爲草記稟處。又啓言。卽伏見本廳草記批下者。捕盜條所添註語之反恐爲弊。誠如聖敎。此段謹當刪之。官門作變條。當初添入。蓋出於懸法示民。使不敢犯之意。而今承下敎。欽恤之德意及此。臣不勝感歎。招問律官。取考　大明律續大典。則有曰。部民謀殺本屬。知府知州知縣。已行者杖一百流二千里。已傷者絞。已殺者皆斬。續大典有曰。邑民向官長放砲者。作變處不待時斬。首謀同律。脅從減死定配。又曰。吏卒謀殺帥臣者。首謀梟示。爲從竝絕島定配。右此三條。足爲旁照之律。而或載　明典。或載續典。則增書官門作變條。似不無重疊之嫌。刪去恐宜。敎以。卿言俱當。依此爲之。
정조 9년 · 강
罷黜安義縣監李世鐸。
정조 9년 · 목
世鐸以三次居中。吏曹啓請罷黜也。
정조 9년 · 강
命洪奉朝賀祭需。如有加定之例。卽爲加定。
정조 9년 · 목
戶曹啓言。洪奉朝賀贈貞敬夫人。祭需輸送。貢價加定。自該曹該廳草記事命下矣。太常祭需。則四名日四仲朔及忌祭所用物種。一依祭圖。連爲輸送。而贈貞敬夫人祭需貢價。曾於丁酉。已爲加定。洪奉朝賀祭需。以本寺元貢中進排。而無加定之事矣。敎以。如有加定例。卽爲加定。
정조 9년 · 강
命海南縣監李民秀。瑞山郡守安廷玹拿處。洪忠水使趙心泰重推。洪忠監司李得臣推考。
정조 9년 · 목
戶曹啓言。卽伏見洪忠水使趙心泰啓本。枚擧泰安縣監尹行履牒呈以爲。全羅道海南縣甲辰條惠廳納一千五十石。船價米十八石零。禁衛營納保米八十二石零。船價米二十四石零。掌樂院納保米十四石零。船價米二石零。軍資監壬寅條無面米十七石。合米一千五百三十五石零。五月初九日裝載發船。六月初六日。到瑞山秩馬島前洋致敗。拯米一千五百二十八石內。乾米二百八十四石上納次。逢授於同郡監色處。拯米一千二百四十四石。依例改色。分俵於同郡民人處。五百石分俵於海美縣。餘在拯米四十四石。同郡民人處。略略加分。欠縮未拯米爲七石零。而今月初五日。雖有大風濤。不爲安泊於元山站。轉入古代島。竟至臭敗之境者。已極痛惡。四十石乾米之暗自偸卸。亦爲渠輩之一罪案。至於海南之以腐傷舊退船。容易許載。又復有加數添載之事。則不察之失。濫載之罪。在所難逭。瑞山南北浦。旣爲本境。則從前之不設護送者。終難免因循襲謬之科。海南縣監李民秀。瑞山郡守安廷玹。令攸司稟處事啓下矣。伊日風勢雖曰不順。不爲安泊於元山。移向他處。終至沈沒者。情狀固已可駭。而乾米四十石之暗自偸卸。尤涉痛惡。在囚各人等。各別嚴刑。期於取服。欠縮未拯米。依例分徵。所拯米旣已改色分俵。幷與劣米。待秋成收捧上納。海南縣之舊退腐傷之船。濫數裝載。有遣事目。瑞山郡之初不定護送監色。亦涉駭然。海南縣監李民秀。瑞山郡守安廷玹。幷令該府拿問處之。洪忠水使趙心泰。則前此漕船致敗於本營掌內。而不能警愓。又有此稅船之臭載。不善檢飭之責。在所難免。從重推考。稅船致敗。旣在初六日。今爲一望之久。而道臣狀聞之尙此遲滯者。事體未安。洪忠監司李得臣。推考警責。他餘穀物。令各該衙門請稟處。允之。
정조 9년 · 강
命文臣朔試射。處暑前姑停。
정조 9년 · 목
因兵曹試官望單。敎以。日熱如此。且與武射有異。處暑前姑停。
정조 9년 · 목
敎曰。稅船致敗狀本來到後。下各該司回啓。自有法式。先書田稅則下戶曹。先書大同則下惠廳。而此狀本穀物所闕衙門。皆是惠廳。只有尾陳之軍資米十許石而已。則誤下本曹。有此草記。近日申飭如何。而政院擧行。如是錯誤。該房承旨推考。
정조 9년 · 목
因請對啓辭。批以。自昨夕。重添別症。寒熱交作。胸膈壅懣。似睡非睡。欲吐不吐。曉頭始就寢。朝氣比昨夜。別無越添矣。
정조 9년 · 강
持平李羽晉陳啓懲討。賜批。
정조 9년 · 목
批以。金斗默事。非特爲其職名。亦恐有關後弊。亟停勿煩。龍輝妻移配事。年前聞繡衣筵奏。使卽移配。而配所草記。姑不允下者。蓋有商量而然。厥女悍毒無比之故。方囚固城縣獄云。今雖移送島中。。防守之嚴。必不如獄中。其時配所之定於本邑。蓋因同罪應坐。遍滿諸島故耳。何責乎有司。竝不允
정조 9년 · 강
遞承旨曺遠振。以李祖承代之。
정조 9년 · 강
命禁御兩營日次私習取稟。待快晴入之。
정조 9년 · 목
因兩營軍兵日次私習取稟。敎以。雨勢如此。取稟待快晴入之。
정조 9년 · 목
予曰。昨日大臣箚子批答中。不誠二字。以誠意不孚。改書出。
정조 9년 · 강
點下吏兵批歲抄。
정조 9년 · 목
吏批罷職秩。前郡守黃檃。修撰洪樂恒尹序東權裕徐美修鄭致淳李延伋申耆應敎趙弘鎭尹㬦副應敎李泰永校理成德雨兪漢敬李顯默韓光近執義姜★(人+寅)。獻納李壽咸柳孟養。正言朴宗正。檢閱李崑秀。副敎理金履鏞。副敎理李翼晉尹長烈。學諭林孝源。玄杞學正金麟采。縣監李壽弘。參議金翊休。承旨林濟遠李祖承趙興鎭李惠祚李東馨。大司諫尹尙東鄭啓淳參議趙鼎鎭。縣令李羽晉。竝敍用。奪告身秩。 監司李亨逵給牒敍用。府使金履澤洪秉殷。竝職牒還給。敎曰。吏兵批歲抄點下者。依例捧傳旨。
정조 9년 · 강
遞承旨徐鼎修。
정조 9년 · 강
召見承旨趙時偉。藥房提調鄭民始于重熙堂。
정조 9년 · 목
予曰。注書出去。承宣往問諸大臣。則所答何如。卽爲知入。假注書尹悌東回奏曰。諸大臣對以二十五日批旨中。不審卿等或以予所謂不忍聞云云謂或堪聞乎十九字。二十九日批旨中。予固不誠四字。萬萬惶悚云矣。
정조 9년 · 강
召見承旨李祖承。 閣臣金鍾秀于誠正閣。
정조 9년 · 목
予曰。好雨方霔。移秧何如。而兩麥亦何如。鍾秀曰。今番之雨。高燥亦皆均沾。移秧俱無慮。兩麥盡熟。農糧亦足矣。予曰。金吾及刑曹時囚。竝爲書入。
정조 9년 · 강
以趙㻐爲判義禁。尹蓍東。李致中爲同義禁。
정조 9년 · 목
敎曰。陳疏金吾堂上許遞。前望單子入之。
정조 9년 · 목
以李錫夏爲副校理。沈豐之爲同成均。
정조 9년 · 강
分揀宣傳官申暹等。
정조 9년 · 목
因宣傳官望筒。敎曰。聞伊時政院査奏之言。臺諫之入宣政門也。帶吏使之落後。則臺諫等恐喝率入云。然則渠輩之罪較輕。且旣拿處勘律。今番則汰去特竝分揀。
정조 9년 · 강
推兵曹判書趙時俊。罷參議尹東晩職。
정조 9년 · 목
兵曹啓言。卽接建禮堂守直內官牒報。則通化門北邊宮墻三間許。因雨頹圮云。令紫門監爲先以杻把子堅實圍排。依例樹栅。急速修築。 集春營入直軍。除出十五名。限改築間。嚴加守直。敎曰。宮城事體。何等至重。而頹圮已久。不卽修築之故。不得已令中官牒報。朝者申飭何如。何敢若是慢忽。當該入直堂上罷職。一猶不察。至於再誤。身爲本兵之長。豈可無不能檢飭之責。該判書從重推考。該守門將。該所衛將部將。所當登時牒報。雖無前例。亦豈無口傳來告之方乎。竝拿問處之。不能檢飭之行首守門將。亦爲拿處。
정조 9년 · 강
遞兵曹參知洪仁浩。推承旨李祖承。
정조 9년 · 목
兵曹啓言。因東所衛將所報。 宣仁門南邊宮墻二間許頹圮處。以東營入直軍十名除出把守事。俄已草記矣。追聞宣仁門南邊水門以東則弘化門入直砲手把守。以西則東營入直軍把守云。而此處係是弘化門字內也。改以弘化門入直砲手十名除出。限改築間。嚴加守直之意請分付。允之。敎以。軍兵去就。所係非細。當初草記之誤着。大是不察。有關後弊。當該入直堂上遞差。 承宣之默無一言。曲循捧入。亦是溺職。該房承旨。從重推考。
정조 9년 · 강
命武藝出身姜德輝絶島充軍。監軍柳文養賜筒箇一部。
정조 9년 · 목
二所巡廳啓言。去夜三更。犯夜人武藝出身姜德輝。大醉騎馬。橫過於禁府前路。執捉則稱以奉命巡邏廉問之行。故先問軍號則不知。又問信符有無。則曰無有。始知其假托之說。更問其犯禁委折。則又以爲因傳敎調馬云。而未見信物。故執捉。何以爲之。敎以。近來飭禁何如。此輩之無難冒禁。已極痛駭。況以巡邏之說。調馬之事。假托咆喝。論厥罪犯。自有當施之律。此則只從國法言。而且以紀律言之。恣意犯科。甚至有昨日所犯。此而泛治。法律將無所施。渠輩無以懲勵。事當移法司。嚴刑究覈。以僞造律論。而係是行伍。付之本局處之。亦無不可。令訓將卽爲開坐。聚會本廳所屬後。姜德輝重棍二十度。僞造一款。如不直招。減死絶島限己身充軍。俄聞監軍柳文養言。渠於鍾街相逢執捉。而德輝之向渠辱說。因有紀極云。比本罪。自有輕重之殊。雖不添問目發問。以此以彼。德輝之罪。可謂殺無赦。竝以此意分付德輝處。深夜大雨之時。 監軍之行巡。已極嘉尙。又能執捉此輩啓聞者。節節擧職。此人自在堂后時。已知其勤幹。今日之擧。可謂不負所知。爲先特賜內下筒箇一部。近來此輩豪悍日甚。向因筵臣所奏。特令申飭各軍門。期於捕捉。而巡廳則捉納。各軍門則尙無皁白。此後各別嚴飭。
정조 9년 · 강
副修撰李太亨。箚請昨日傳啓臺臣。竝施削職之典。賜批。
정조 9년 · 목
箚略曰。伏以臣於近日臺臣事。不勝慨然。向以合啓停當。至有請對。噫嘻。此何擧也。合啓措辭。欲改則改之。諸臺相議。亦足爲之。今乃相率求對。殆若守閤。已極驚駭。又況筵稟改啓。尤是前古之所未聞。誠如是。國家寘臺閣之意。顧安在哉。至於昨日。雖或詣臺。固宜引嫌待勘。而晏然傳啓。有若無故者然。由前由後。其擧措之顚倒。臺風之壞損。更無餘地。臣謂昨日冒當傳啓之臺臣。竝施以削職之典。斷不可已也。批以。諸臺之不先避嫌。猶屬薄過。以臺啓筵稟釐正事。請對守閤。大關後弊。此則爾言當矣。然攔入殿門之臺諫。何足深責。竝施罷職之典。
정조 9년 · 강
命時囚李奎緯定配。
정조 9년 · 목
禁府啓言。被謫蒙放罪人李奎緯原情。本事之外。滿紙叫嚷。語意危怖。大違常例。萬萬無嚴。問目外辭緣。使之刪拔。而終不改納。擧行時急。雖爲捧入。諸般罪目。一不直陳。逐條粧撰。極其駭悖。所當請刑。曾經侍從。請上裁。敎曰。爰辭自有爰辭之體。豈敢以題外不緊之說。張皇煩浼乎。此蓋谷山事覼縷之供。不曾嚴處。致有此今番擧措。臺疏中四件事。發明雖足有據。外此噴薄說話。極其怪駭。此等之習。有不可任其滋長。揆以國綱。亦豈尋常處之。此囚定配。俾思知戢之方。
정조 9년 · 강
罷刑曹判書金華鎭。都承旨李敬養職。
정조 9년 · 목
因華鎭初度呈辭。敎曰。一有飭敎。便欲決去。擧朝將無從宦之人。揆以國綱。不容一任其所之。刑曹判書金華鎭罷職。凡有申飭行公之敎。輒於翌朝捧辭單。則此非促令出仕。乃督捧辭單。此等承宣。一日寘院中。爲弊非細。 都承旨李敬養。亦爲罷職。
정조 9년 · 강
政院議啓請趙德成李宅鎭敍用之命繳還。賜批。行左承旨趙時偉。 行右承旨鄭宇淳。同副承旨李祖承。
정조 9년 · 목
議啓以爲。伏見歲抄單子下者。有趙德成李宅鎭敍用之命矣。兩人所坐不輕。循例甄敍之典。何可遽議於此等人乎。不得依例頒布。敢效繳還之義。批以。頒布。
정조 9년 · 강
以趙鼎鎭爲吏曹參議。
정조 9년 · 목
敎曰。吏曹參議前望單子入之。
정조 9년 · 강
命禁府堂上。竝牌招開坐。
정조 9년 · 목
敎曰。時囚中李奎緯供辭。旣已判下。此外諸囚。皆令今日照律。更招人。亦令今日捧供。新除授禁府堂上。竝牌招開坐。
정조 9년 · 강
以金魯鎭爲刑曹判書。
정조 9년 · 목
敎曰。今日政命。蓋爲兵曹刑曹堂上擬望也。以傳旨未下。不爲差代云。故俄問政官出去與否。而政院不令政官知之。仍至徑退。當該承旨推考。 刑曹判書。兵曹參議參知前望單子入之。待下批牌招察任。
정조 9년 · 강
召見藥院提調承旨閣臣于重熙堂。都提調徐命善。提調趙時俊。都承旨沈豊之。提學吳載純。檢校直提學徐浩修。
정조 9년 · 목
命善曰。日間聖體調攝若何。予曰。再昨則頗苦劇矣。昨日攝將。今則稍勝矣。命善曰。膈氣加減何如。予曰。此是予之本症矣。命善曰。茶飮連爲進御乎。當此極熱之時。調攝之節。易以失宜。是爲下情之伏問。予曰。今日頗熱乎。命善曰。可謂極熱矣。予曰。予則不知甚熱也。命善曰。此是表氣未解之致矣。尤切伏悶。予曰。卿之病勢。今則何如。命善曰。半身麻木之症。便爲風漸之慮矣。予曰。予亦時有此症。未必其爲風漸也。命善請診侯。予曰。今旣差減。不必診侯也。左相之病何如云耶。命善曰。今則快得減勢云矣。予曰。事變注書進去左相家。問病以來之意分付。予曰。新除總使。可謂意外矣。命善曰。果出意外。而在其家便是箕裘之任。其人亦甚詳明矣。予曰。其家人本自謙愼。且不偏係故也。然而以畿伯時。兩次褒貶見之。則未免偏矣。予甚慨然也。命善曰。非但京畿。他道殿最。亦多有如何處矣。予曰。昨日闕西伯之褒貶。不成說矣。具世爀之下等。李格之臨歸書中。便同死僧習杖。而兵使之柔遠下等。亦一般也。豈不慨然乎。命善曰。褒貶最有公道云。而近來則未必然矣。都政未知行於何日。而日熱如此。聖侯方在靜攝中。今番不爲親臨何如。予曰。一日親政。固何難也。卿勿慮焉。注書朴能源之貶題。卿果見之否。命善曰。題目前未及見矣。予曰。書之以胡不畏刑。非但能源一人也。姑就現發之人。以爲懲一勵百之道。而近日注書輩之不能愼言。推此可知。朴能源之得生爲幸。此後則斷不貸法矣。命善曰。誠如是也。在渠便是薄勘矣。以今番總廳事言之。庫錢盡空。不可收拾云。豈非萬萬可駭者乎。時俊曰。其中貸下名色。尤不可不督捧矣。予曰。卿言果然矣。自備局刻期畢捧後草記。大體李昌運不善爲矣。命善曰。不必爲利己之計。而其人甚柔懦故然矣。予曰。多襲謬例云。而以罪目言之。則加分逋欠虛留挪移名色。無所不有。而只以其會外爲名之故。用手至此。不可謂全無所犯矣。其中所謂無面云者。尤可怪也。時俊曰。無面乃是。庫子輩流來無面云矣。予曰。此亦今當收捧耶。時俊曰。此則待秋收捧。亦似好矣。予曰。近來泮儒捲堂事。誠一憂惱矣。査關回報。已入來云耶。載純曰。今才入來云。今日內。泮長當草記矣。予曰。比諸向來鄭景淳事之持斧伏闕。便爲殘陽矣。命善曰。今亦以嶺湖伯。謂之亂民矣。予曰。錦伯回關何如云耶。載純曰。臣亦未及詳見。而大體以調發僧役。至於千餘人之多。故不得已有囚禁之擧云。旣始之役。不可停止。方今本官監董云矣。予曰。然則儒生邊見屈矣。事之曲直。予雖未詳。而越境調僧。不可不禁。嶺伯事固無怪也。而若有着枷囚禁之事。則錦伯事未免如何矣。然錦伯家。自來尊仰先正者也。豈有是理。見其回關。可以詳知矣。載純曰。以文蹟觀之。無着枷事矣。命善曰。大體未知前例之如何。而以事面言之。院中修改等事。告於道伯及本官而爲之似好矣。予曰。謬例不如此故也。監司知而顧助則好矣。予曰。左相之病。今則無深慮云耶。命善曰。一時無妄。今已向差云矣。予曰。近來巡將抄啓中。何無吏曹先生人耶。時俊曰。無多人故也。予曰。一番抄啓可也。向來鄭元始諸人。皆爲之矣。命善曰。近聞中庶之爲巡將者。皆歡喜云矣。予曰。前則醫譯亦不得爲巡將云矣。予曰。大典通編事。多可悶矣。無一主管詳覽之人。未知將成何等書也。箋文事亦涉苟且。故使金奉朝賀就原箋中。略改字句而弁卷矣。命善曰。當時悤卒。不成進箋體段。今不可不更爲進箋矣。予曰。此則當更議爲之矣。其中增條。只是刑典中。吏奴官門作變一事矣。此亦有旁照之律云。故亦令拔之。蓋以多有增條。則或慮不知者看以新法故也。戶典兵典。兵判果皆詳見耶。時俊曰。戶典則詳覽。而別無可論處。兵典則未及盡閟矣。予曰。都政何日爲之云耶。時俊曰。姑未的定日子。而臣曹亦多未及擧行之事矣。予曰。何事乎。時俊曰。別取才未試爲二百人矣。予曰。然則都政前。副提調監煎。卿則擧行也。時俊曰。臣旣待罪嘗藥之列。此時豈敢退處乎。命善曰。非但此也。武弁輩。亦以兵判之不得見爲鬱矣。予曰。藥院任重。難以數遞矣。監煎則有副提調。可無慮也。予曰。內寺重修已畢役。不可無紀實文字矣。命善曰。已有所揭板矣。予曰。然則一本後日持入好矣。　望廟樓重修之役。亦是卿之監董者。其時亦有紀文耶。命善曰。紀則無之矣。予曰。不可無也。從後紀文以揭好矣。禁漏閣。亦合修改。而今果有可堪是任之才耶。浩修曰。必有其人矣。命善曰。恐無之矣。予曰。今日之雨。乃是喜雨。田家頗望望云矣。命善曰。然矣。豊之曰。湯劑進御及停止事。分日書出傳敎何如。予曰。唯。命善曰。表氣猶未快解。醫官明日待令何如。予曰。今旣快差。醫官不必待令。都政前則提調分入。都目則廿四日設行。似無妨矣。豊之曰。吏判有稟定事。而次對不行。方以爲悶云矣。予曰。日前申飭之後。朔試射之弊。可不如前耶。時俊曰。此後則必有效矣。
정조 9년 · 강
命平壤庶尹中軍。後日政差出。
정조 9년 · 목
敎曰。今見關西伯褒貶啓本。庶尹兪漢萬[葛:I-PERSON]。中軍趙應鉉。俱書啓罷。才已啓下。今則不必更待稟處。其代後日政差出。囚禁諸人。令道臣從輕重決處後狀聞事分付。
정조 9년 · 강
命通編諸條。付籤釐改。
정조 9년 · 목
敎曰。通編吏禮刑工典增條。才因監印郞入侍。有傳諭於卿者。卿等有草記稟決者。而今觀戶典釐正卷增條。有略干添刪處。田宅條曰。諸宮房各衙門。稱以築堰。調發煙軍者。一切嚴防云云。嚴防固好。而犯者無論罪之文。法將無所施。以如有犯者。該宮房次知中官。該衙門長官。拿問重勘。添錄似好。同條曰。空岱圃田。許民造家。本主防塞抵毀者。以制書有違律論云云。此法亦好。而本主等有許多般層分。如非朝官。則制違之律。當於何用之。更合措語而釐正。曾聞貧殘班戶。托以結屋。圖占民田。或討索貨賂。或不給貰錢。若此則許民造家。法非不美。反爲貽弊之端。此一條大文或小註間。當添錄嚴禁。倉庫條曰。各道常賑穀換作千石以上。待道臣稟旨始許云云。此法亦好。而惟以千石爲限。則雖今日九百九十石換作。明日再明日又如是。當初定限之意。未免閼而不行。大凡法制。不創則已。旣創則不必跦漏。此條下。當有措語小註矣。漕轉條小註曰。和水在於疑信之間。則犯者嚴刑定配云云。大抵臭載梟示之律。在於續典已久。而迄未聞如法用刑。槪法重。故不能輕易抵斷而然乎。此條中疑信二字。實有含包之意。上段故敗者梟示條。依和水條例。添錄小註。未必不爲責實之一助矣。同條小註曰。裝載時不到海倉守令。十年禁錮。徵索不飭守令。五年禁錮。十年五年之限太遠。如是之故。雖多冒犯之人。道臣不敢摘發論勘。今若略減年限。否則但言禁錮。庶或有實效。亦未知如何。雜稅條小註曰。京城巫女。逐出江外。收布今廢云云。向年以巫女收布。係是禁止之美制。使之依例收布矣。此條以廢却爲言。豈以無文蹟之故。該曹不爲擧行而然乎。問于該曹釐正爲好。備荒條小註曰。守令之稱以補賑。箕斂榷利者。雖過千石。有罰無賞云云。此蓋昨年所下傳敎也。守令用度日窘。毫釐莫隱。則雖欲捐廩補賑。千包之穀物。何處得來乎。且有罰無賞四字。太無味。宜有律名矣。雜令條曰。刊印書冊。分定各道時。必稟旨刊進後。以儲寘米會減云云。此則定式已久。而十數年來。此規專廢。而有申飭之命。刊字上當書。無論內閣玉堂春坊各司十一字。下當書。違禁者該道監司該廳堂上論罪十三字似好。同條曰。新廛新契。非稟請蒙允。無得許施。此條以違禁判堂罷職載錄爲好。因此思之。廛契增設。不但爲然。貢價之添給。亦宜經稟許施。右項諸條。添刪當否。不能自信己見。玆遣印郞問議。卿其商量。各條付籤釐改以入也。其他墨抹處。或煩瑣或不緊。此亦更須看詳也事。監印郞廳傳諭于總裁大臣。
정조 9년 · 강
有政。吏曹判書李命植。參判李敬養進。
정조 9년 · 목
以林濟遠爲承旨。姜★(亻+寅)李顯默爲校理。嚴思晩爲同義禁。金履中爲平壤庶尹。成雲柱爲高陽郡守。
정조 9년 · 강
命瑞山郡守。以有履歷人擇擬。
정조 9년 · 목
因瑞山郡守望筒。敎以。本郡素稱難治。近來臭載絡續。不可不擇定。以有履歷人。各別擇擬。此望筒首擬人。待都政時收用。
정조 9년 · 강
以鄭湋爲瑞山郡守。口傳也。
정조 9년 · 강
命宮墻新築頹圮處。措語草記。
정조 9년 · 목
兵曹啓言。丹鳳門西邊宮墻。連接尙衣院行閣一間。全壁頹落云。先以堅實圍排。卽爲修之意。請分付。敎以。果非新築處乎。此後新築頹圮處。措語草記。
정조 9년 · 강
命惠廳臭載穀物。旣自戶曹草記。一體施行。
정조 9년 · 강
副應校趙弘鎭。以母病陳疏徑出。批許救護。
정조 9년 · 강
命時囚徐有和議處。
정조 9년 · 목
義禁府啓言。黃海前水使徐有和冤情。泛稱遲晩。所當請刑。曾經閫帥。議處。允之。
정조 9년 · 목
鼎修曰。臣纔以原春監司遞來。而適有一二民瘼。敢達矣。選武勸別馬兵等都試沒技人。亦依優等直赴殿試者。蓋出於射至沒技。無異優等。一體施賞。以爲激勸之意也。考之事例。各道通然。而獨於本道。都試賞典。只擧優等。不及沒技。道內許多武士。因此不無向隅之歎。每當都試。輒欲一聞於朝。揆以人情。不是異事。今若依他道例。特許沒技人直赴殿試。則庶可爲激勵興起之方。而事係科制。令該曹稟處何如。予曰。不必稟處。依他道例施行。命遣史官。問病于左相家以來。
정조 9년 · 강
命原州免稅米代捧。令惠廳稟處。
정조 9년 · 목
右承旨徐鼎修啓言。 原州有 毓祥宮及均役廳免稅條。以米上納者。而設施之初。以本邑之隔遠水路。作錢代納。已成規例矣。己亥年間。偶因事端。以米輸納。當其百餘里出浦之時。男負女載。踰越重嶺。語其辛苦。不啻萬端。若問本州之痼弊。無踰於此。伊後道臣或當歉歲。則請以代錢。獲蒙 允許。而此是一時救急之計。殊非永久軫惠之道。且其穀物數爻。不過數三百石。在本宮本廳。不至大關係。而在本邑則實爲難支之痼弊。今若還復己亥以前之規。依詳定例。以錢代捧。則峽中殘民。庶可支保矣。敎以。出擧條。令該廳草記稟處。
정조 9년 · 강
命襄陽洛山寺梨藿歲納。特爲減給。
정조 9년 · 목
右承旨徐鼎修啓言。在昔國初。有襄陽洛山寺生梨甘藿之歲納於明禮宮者。蓋聞伊時梨有佳種。藿有賜田。故寺僧輩以此土地之產。用表獻芹之誠。其後數百年來。梨樹藿田。無一見存。而便成已例。因循至今。每當輸納之時。或買取於遠地。或貿納於京市。莫能支吾。臣於巡到時。數三破衲。遮路呼訴。懇乞變通。觀其情狀。誠甚矜惻。宮納雖與正貢有異。事關進上。不得請蠲。而旣有所見。敢達矣。敎以。聞甚可矜。此後特爲減給事。分付該宮及該道。
정조 9년 · 강
命通川等邑漂民船稅。特爲蕩減。
정조 9년 · 목
右承旨徐鼎修啓言。均廳稅納之責出新加。始許久舊頉。自是不可已之事。而其中情狀矜惻。事實明白者。亦不可膠守常例。本道通川等地船人鄭㗡金等。因浦項穀載運事。漂到日本。船隻則無遺破碎。人命則僅得生還。而所納稅錢。尙未蒙頉。臣待罪本道時。以此枚報於該廳。而以其不得新加。未免見格。其在軫念之道。宜有別般減給之政。故適因言端。敢達矣。敎以。旣聞之後。何拘多少。 均廳事目。雖曰至嚴。此而徵稅。是豈仰體 先朝創制之聖意。通川等邑漂民船稅。特爲蕩減事。分付該廳。
정조 9년 · 강
命再昨承旨推考抹去。
정조 9년 · 목
敎曰。今聞有戊戌定式云。再昨戶曹草記批答中。 承旨推考句語抹去。
정조 9년 · 강
遞承旨林濟遠。以李秉模代之。
정조 9년 · 목
敎曰。推考後辭疏。一一捧入。則其將應接不暇。況現告未捧。傳旨不入。尤豈可先捧辭疏。當該承旨爲先從重推考。原疏還給。此後此等辭疏。更勿呼望。身爲該房。且在右位。傳旨尙未書入。辭疏反令許捧。了了者如是乎。二罪俱發。不可推考而止。刑房承旨林濟遠遞差。又敎曰。承旨前望單子入之。待下批牌招察任。
정조 9년 · 강
命通編六典待畢校。更爲草記。
정조 9년 · 목
通編監印廳啓言。昨日監印郞廳宣示傳諭下者。下詢諸條中。不無數處更商仰對者。依下敎竝爲付籤書頭。以備 睿覽。而臣衰昏遲鈍。今此校正之役。必須三四看閱。始能略有領會。至於此典。自諸堂所久而後還。僅得一番經眼。多未釐改。此外疏漏差誤處。亦必種種有之。不勝惶恐。敎以。十籖俱好。竝依此爲之。間有新式。待六典畢校。知委各司。條件更爲列錄草記。以爲憑處之地。
정조 9년 · 강
執義洪宗藎。陳啓懲討。賜批。
정조 9년 · 목
陳啓以爲。 龍輝之滔天逆節。有浮适雲。合施殄滅之典。而乃置其妻屬於固城之善地。懲討之不嚴。未有甚於此者。請當該有司之臣。施以譴責之典。龍賊妻。移屬爲婢於絕島。批以。末端事。一向靳允。從增傳啓。一件依啓。譴責事。事勢雖如許。責備何妨。其時堂上竝推考。
정조 9년 · 강
總戎使金思穆。疏辭新授戎坦之任。賜批。
정조 9년 · 목
疏略曰。臣才本至鹵。年亦尙淺。而偏蒙聖上特達之知。旬宣畿輔。榮已極矣。忽伏奉總戎除命。驚惶震悸。不覺四體之投地。臣本白面書生。未嘗學軍旅之事。聖明豈不俯燭。而謂臣以臣祖之孫。宜有休戚之義。仍擧臣父臣叔已行之例。恩諭鄭重。簡自宸衷。乃以不肖之身。遽叨前人之武。私心愧愓。尤當如何。玆敢哀籲於天地父母。亟命還收新授將符。以重戎垣。不勝萬幸。批以。總帥新命。蓋由仰述。卿其行公。
정조 9년 · 강
咸鏡道儒生韓百元等上疏。請釆賊孥屬。亟賜兪音。賜批。
정조 9년 · 목
疏略曰。伏以近來梟獍之變。愈出愈㦧。而至於烱釆之窮凶極惡。不但爲一國臣民所共憤。而其於關北一路。沫血而慚痛者。尤當如何哉。伏惟北關以龍興舊地。僻處荒裔。人物之鹵莾傖楚。爲諸路之最下。只蒙朝家綏遠之義。恩煦仁漸。靡不用極。以故雖至隸儓下賤。皆知感激愛戴。以忠義相勉。以氣節相尙。乃於一朝。千古所無之劇逆。出於其間。玆豈朝家所期於北路者哉。噫嘻痛矣。渠亦㴠育中一物。而抑何腸肚。狠慝陰慘。至此之極哉。論以當律。雖加族誅。亦未快心。而尙用寬典。誅止其身。揆以典刑。寧有是哉。臣等謹以一路民情。跋涉千里。敢陳沐浴之請。伏乞釆賊孥屬。依适雲已例。亟賜兪音。以雪北民齊憤之私。批以。所請認出爾等忠憤。此律非輕易議到者。爾等退修學業。
정조 9년 · 강
永興幼學張棕五等上疏。請施釆賊孥籍之律。賜批。
정조 9년 · 목
疏略曰。伏以臣等生長豐沛之鄕。耕稼於 眞殿本宮之下。漁樵於龍興聖歷之間。而四百年來。無一亂臣賊子之生於其間者。不惟天衷之所固有。實亦土俗之所使然也。豈意今者窮天地亘萬古所無之凶逆。出於本邑之地哉。自古亂逆之作。何代無之。而豈有若烱采之豺性狼心。未化於㴠囿之澤。爲嶺北數千里中屢百年間。所未曾有之賊子耶。臣等義不與賊采遺種。共戴一天。而若默無一言。則沐浴之義。無處可伸。而沛中之遺風。無以振起。隴西之湥恥。將未可雪。臣等千里裹足。伏闕齊籲。伏乞亟施采賊孥籍之律。以雪臣等憤鬱之忱。批以。爾等俱以豐沛之人士。盛陳沐浴之請。爾等忠憤。予實感歎。所請律名。非不欲從施。擬律各有條例。不可渾用。不允。爾等退修學業。另究闡明義理之方。
정조 9년 · 강
命北道封章儒生明將召見。
정조 9년 · 목
敎曰。北道人士之如是封章。其誠令人可感。遐陬士氣。不可不扶獎。封章儒生。明將召見。使之來待。
정조 9년 · 목
因囚單。敎以。朴能源旣置下考。照律放送。
정조 9년 · 강
奎章閣朝問安。賜批。
정조 9년 · 목
因朝問安啓辭。敎曰。比昨益勝矣。又因夕問安啓辭。敎以。外氣雖袪。暑症尙苦。大體比朝益勝矣。俄因卿怪底筆。棄一秩册衣。續見此啓辭。字畵猶非我國體。須於永日直中。更就無弊體倣習也。
정조 9년 · 강
分揀假注書尹悌東。
정조 9년 · 목
因禁推傳旨。敎以。分揀。
정조 9년 · 강
召見封章儒生韓百元等于誠正閣。仍設科。
정조 9년 · 목
百元進奏姓名。予曰。誰族而居住何處乎。百元曰。居咸興矣。予曰。何時入京乎。百元曰。五月二十五日入洛矣。予曰。然則何爲今始封章乎。 百元曰。外方士人之凡於封章。必先通于館學齋任。得其可否然後入達。故自爾遷延矣。予又命儒生次次進前。魏光犨等以次進前奏姓名。仍敎曰。爾等本以豐沛之人。今日封章。尤爲可愛。千里裹糧。當暑行役。爲勞不些。且事關懲討。推其心則其爲國家之意。尤極嘉尙。今日竊欲設試給科。而爾等上來之數。不過十數人。則此而給科。眞可謂倖科。入格雖不給科。下此一等之賞。何必靳持。爾等退待閤門外。諸試官行禮之時。同爲行禮。仍命儒生試官入待。大提學吳載純。閣臣李秉模。率儒生。行四拜禮。以忠信爲甲冑爲賦題。○諭儒生等曰。解題爾等想不詳知。故禮記儒行篇謄示。着急善做。仍令成均館朝食及點心。着實供饋。紙筆墨亦爲出給。敎曰。北道封章儒生名見。予意蓋有在焉。遐土人士。能識沐浴之義。千里齎糧。冒炎上來。乃有此抗章籲閽之擧。多士之誠意如是篤至。朝家亦豈無酬勞之方。特命致之前席。歷詢居住世閥。仍以忠信二字勉之。各試功令文字。其中第一第二試券。可謂甲作。他作皆無大疵類。極可嘉也。賜第近於倖科。雖非擬論。下此施賞。何必靳持。製述壯元咸興進士魏光犨。卽直付會試。之次幼學韓百元。聞是安川國舅之直孫云。國朝寶鑑一件賜給。其餘入格人永興幼學尹鎭咸等十人。各紙一卷。筆五枝。墨五笏賜給。未入格儒生。令該廳回糧題給。
정조 9년 · 강
命通編畢刊後。送于各道監營。刊板留置。 兵水營邑鎭則皆以監營板印去。
정조 9년 · 목
監印堂上鄭昌聖啓言。 大典通編畢刊後送于各道監營自監營。又當刊板留置。以爲永久廣布之地。而三南兩西北道。似當有進上之件矣。且外方之來印京板。不無往來之弊。各其道內兵水營邑。鎭則京圻外皆以監營板印去。恐爲合便宜矣。敎曰。所奏甚好。依爲之。畢印頒後。 兩南則狀紙白紙件各十卷。兩西北關則狀紙白紙件各五卷。印上內閣。列邑鎭頒給數爻形止。亦令印上形止狀聞中。後錄登聞事分付。
정조 9년 · 강
召名見吏曹判書李命植于誠正閣。
정조 9년 · 목
予曰。聞都承旨言。則卿多有所奏之事云。故今此召見。盡奏所懷。又敎曰。色目之言。何必說道於筵中。而以吏郞言之。一邊編偏重。補其不足可也。今番都政。必通一人。未爲不可。而若有銓郞沮遏之事。則國有法綱。安得不處分乎。卿其以此筵敎。出傳於銓郞。必通一人。補其不足也。
정조 9년 · 강
命今番都政。武弁守令。皆以兵批實職中差送。
정조 9년 · 목
吏曹判書李命植啓言。今番都政。武弁守令。吏批可合排擬之人。皆當以兵批實職中差送。而吏批窠闕。似爲不足。已與兵判相議矣。 吏批中末仕見差及今都政所出末仕。竝令兵批擧擬。請以爲推移足用之地。從之。
정조 9년 · 강
命 陵別檢陞作令窠。以三窠爲限。
정조 9년 · 목
吏曹判書李命植啓言。　陵別檢陞作令窠。已爲草記蒙允。而陞作之數。未及稟定矣。若以三窠爲限。則似爲便好。敢達矣。從之。
정조 9년 · 강
命戶郞居中勿施。
정조 9년 · 목
吏曹判書李命植啓言。 戶曹郞廳二人。纔有仍任之命。而殿最開坼之後。當以郞署居中見遞矣。考續體重。如非蕩滌與洗中。則有難仍寘。何以爲之。敎以。係是點下。與書中。與自下磨勘有異。勿施。
정조 9년 · 강
遞承旨沈豊之徐鼎修。以李敬養趙興鎭代之。
정조 9년 · 목
敎曰。都承旨許遞。前望單子入之。又敎曰。 左副承旨聞有實★(虫+恙)云。許遞。
정조 9년 · 강
命兵曹郞廳汰去。
정조 9년 · 목
敎曰。因傳敎査問之事。不以取招草記。只以口傳來稟。事極該然。兵曹入直堂上遞差。郞廳汰去。
정조 9년 · 강
以趙弘鎭爲應敎。鄭致淳爲副校理。 李東郁爲副修撰。 李勉兢爲校理。
정조 9년 · 목
敎曰。在外玉堂許遞。前望單子入之。又敎曰。新除授玉堂。牌招察任。